Udbyttet blev en tur i brummen for en 35-årig mand, da han kort før kl. 4 natten til onsdag brød ind i en bemandet tankstation på Kystvejen i Øster Hurup. Manden kom til stedet i en stjålet bil og brød ind i tankstationens butik. Uheldigvis for ham lå fire mænd på lur inde i butikken. De havde tidligere bemærket nogle mænd i området, som de syntes opførte sig mistænkeligt, og havde derfor besluttet sig for at holde vagt. De fire mænd tilbageholdte den uheldige indbrudstyv indtil politiet nåede frem.

Opsummering:
En indbrudstyv blevet taget på fersk gerning, da han brød ind i en bemandet tankstation.